ओवरलोड से उड़े रहे जंपर एचटी लाइनें भी जल रही
कड़ाकेकी ठंड में ओवरलोड ने विद्युत बोर्ड के लिए मुसीबतें खड़ी करनी शुरू कर दी हैं। शहर में कहीं ओवरलोड की वजह से सब स्टेशन में जंपर उड़ रहे हैं, तो कहीं एलटी लाइन की केबल धूं-धूं कर जल रही है। सप्लाई की बदहालत का सिलसिला शुरू हो गया है। सोमवार देर रात को उपभोक्ताओं को ऐसी ही परेशानियां झेलनी पड़ी। मंगलवार सुबह तक जाकर सप्लाई प्रॉपर हो पाई।
ओवरलोड की इस मार से निपटने में विद्युत बोर्ड के भी पसीने छूट रहे हैं। लोड पूरा करने के लिए अब यहां-वहां के नजदीकी स्टेशनों से सप्लाई लेने की व्यवस्था की जा रही है। सर्दियों के इन दो माह में प्रॉपर सप्लाई देना मुश्किल हो जाता है। इस बार भी यही हालत बन रही है। मंगलवार को स्थानीय सबडिवीजन की टीम टौणीदेवी में सप्लाई लेने के लिए जुटी रही, ताकि प्रॉपर लोड का इंतजाम किया जा सके।
बार-बारउड़ रहे फ्यूज: ओवरलोडकी वजह से शहर में विद्युत उपकरण जल रहे हैं। लाइनों पर बार-बार फ्यूज उड़ रहे हैं। स्टाफ की कमी की वजह से रात को फ्यूज लगाना मुश्किल हो रहा है।
सोमवार देर शाम अणु सबस्टेशन में 11केवी का एक जंपर उड़ गया। इसी वजह से कई इलाकों में सप्लाई ठप हो गई। सिंगल फेस रह जाने से लो वोल्टेज हो गई। इससे उपभोक्ताओं को काफी परेशानियां हुईं। रात करीब साढ़े नौ बजे गांधी चौक के पास एक एलटी लाइन की केबल ओवरलोड से जल गई, इस वजह से वहां सप्लाई बाधित रही, उसे सुबह ही रिस्टोर कर पाया गया, लो वोल्टेज की वजह से घरेलू इलेक्ट्रॉनिक उपकरण को भी खतरा हो रहा है।
^अणु सबस्टेशन में 11केवी का एक जंपर जल गया था। इसकी वजह में सप्लाई कुछ प्रभावित हुई थी। गांधी चौक पर भी एलटी लाइन की एक केबल जली थी। इन्हें रिस्टोर कर दिया गया है। कैपेस्टी से ज्यादा ओवर लोड हो जाने की वजह से दिक्कतें रही हैं। बलदेवचंद, एसडीओ, विद्युत सबडिवीजन, हमीरपुर
ठंड बढ़ने कारण बढ़ी बिजली की खपत
ठंडबढ़ने से बिजली की खपत भी ज्यादा बढ़ गई है। कपेस्टी से ज्यादा लोड बढ़ जाने से दिक्कतें रही हैं। कभी कहीं तो कभी कहीं फ्यूज उड़ रहे हैं। ओवर लोड की वजह से ट्रांसफार्मरों पर भी ज्यादा लोड बढ़ रहा है। लोड मेंटेन रखना मुश्किल हो रहा है। लोड ग्रोथ बराबर करने के लिए व्यवस्था बनाई जा रही है, लेकिन फिर भी दिक्कत कम नहीं हो रही। सुबह-सवेरे बार-बार कट लग रहे हैं। यही टाइम लोगों को सबसे ज्यादा परेशान कर रहा है।
हीटरों का ज्यादा प्रयोग
सर्दीकी वजह से इन दिनों पानी गर्म करने के लिए गीजरों के साथ रॉड का ज्यादा इस्तेमाल हो रहा है। यही ओवरलोड को ज्यादा मार दे रहा है। हीटरों का भी जोर ज्यादा है। इस कैजुअल लोड से निपटने में विद्युत बोर्ड सफल नहीं हो पा रहा। शहर में पुराने विद्युत सिस्टम के अपग्रेड कर सुविधाजनक बनाने वाली योजना भी ज्यादा असरदायक नजर नहीं रही।
hne_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva